Bjarne Næs

Bjarne Næs (født 16. september 1955) er en norsk tidligere skihopper som representerte Trysilgutten IL.

Han deltok i den tysk-østerrikske hoppuka i årene 1973-1977, med 44.-plass i 1973/74 som beste sammenlagtplassering. Hans beste plassering i enkeltrenn i hoppuka var 16.-plass i Bischofshofen 5. januar 1974. I VM i Lahtis i 1978 ble han nummer 32 i normalbakken. I VM i skiflyging i Planica i 1979 ble han nummer 36 av 47 deltakere.

Bjarne Næs ble juniornorgesmester i 1973 og 1975. I senior-NM tok han sølvmedalje i stor bakke på Fåberg (Balbergbakken) i 1978 og bronsemedalje i normalbakke i Sprova i 1979. Han er sønn av skihopperen Halvor Næs.

 Referanser 

 Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 336 og 337
 Thorbjørn Bakken (red.): På ski i Hedmark i 100 år. Trysil-forlaget 1999. ISBN 82-91352-31-3, s. 82 og 83 (digitalisert av Nasjonalbiblioteket)

 Eksterne lenker 


Kategori:Norske skihoppere
Kategori:Deltakere for Norge under Ski-VM 1978